pythainlp/thai-wiki-dataset-v3 huggingface dataset:
อำเภอชื่นชม

ชื่นชม เป็นอำเภอหนึ่งของจังหวัดมหาสารคาม มีพื้นที่เล็กที่สุดและมีประชากรน้อยที่สุดของจังหวัดมหาสารคาม
== ที่ตั้งและอาณาเขต ==
อำเภอชื่นชมตั้งอยู่ทางทิศเหนือสุดของจังหวัด มีอาณาเขตติดต่อกับอำเภอข้างเคียงดังนี้
ทิศเหนือ ติดต่อกับอำเภอกระนวน (จังหวัดขอนแก่น) และอำเภอห้วยเม็ก (จังหวัดกาฬสินธุ์)
ทิศตะวันออก ติดต่อกับอำเภอห้วยเม็กและอำเภอยางตลาด  (จังหวัดกาฬสินธุ์)
ทิศใต้ ติดต่อกับอำเภอเชียงยืน
ทิศตะวันตก ติดต่อกับอำเภอซำสูง (จังหวัดขอนแก่น)
==ประวัติ==
ท้องที่อำเภอชื่นชมเดิมเป็นส่วนหนึ่งของอำเภอเชียงยืน ทางราชการได้แบ่งพื้นที่การปกครองออกมาตั้งเป็น กิ่งอำเภอชื่นชม ตามประกาศกระทรวงมหาดไทยเมื่อวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอชื่นชม โดยมีผลบังคับตั้งแต่วันที่ 8 กันยายน ปีเดียวกัน
== การแบ่งเขตปกครอง ==
=== การปกครองส่วนภูมิภาค ===
อำเภอชื่นชมแบ่งเขตการปกครองย่อยออกเป็น 4 ตำบล 47 หมู่บ้าน ได้แก่
{|
|-
||1.||ชื่นชม||||||(Chuen Chom)||||||11 หมู่บ้าน||
|-
||2.||กุดปลาดุก||||||(Kut Pla Duk)||||||15 หมู่บ้าน||
|-
||3.||เหล่าดอกไม้||||||(Lao Dok Mai)||||||11 หมู่บ้าน||
|-
||4.||หนองกุง||||||(Nong Kung)||||||10 หมู่บ้าน||
|}
=== การปกครองส่วนท้องถิ่น ===
ท้องที่อำเภอชื่นชมประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลกุดปลาดุก ครอบคลุมพื้นที่ตำบลกุดปลาดุกทั้งตำบล
เทศบาลตำบลหนองกุง ครอบคลุมพื้นที่ตำบลหนองกุงทั้งตำบล
องค์การบริหารส่วนตำบลชื่นชม ครอบคลุมพื้นที่ตำบลชื่นชมทั้งตำบล
องค์การบริหารส่วนตำบลเหล่าดอกไม้ ครอบคลุมพื้นที่ตำบลเหล่าดอกไม้ทั้งตำบล
==ประเพณีและวัฒนธรรม==
ชาวอำเภอชื่นชมได้ปฏิบัติสืบทอดขนบธรรมเนียมประเพณีและวัฒนธรรม ตั้งแต่สมัยโบราณจนถึงปัจจุบัน เพื่อความร่มเย็นเป็นสุขความเป็นสิริมงคล ให้ผู้คนปราศจากโรคภัยไข้เจ็บต่าง ๆ รวมทั้งเป็นปัจจัยสำคัญที่ช่วยรักษาสภาพสังคม และสถานภาพของสังคมให้คงอยู่และเป็นเครื่องเสริมสร้างความรู้สึกที่เป็นอันหนึ่งอันเดียวกันในหมู่ประชาชน
สิ่งที่สำคัญเหมือนและแตกต่างจากวัฒนธรรมอีสานทั่วไป คือ มีวัฒนธรรมหลักคือการประพฤติตนให้อยู่ในศิลธรรมอันดี มีความเชื่อเรื่อง ผีปู่ตา เสากลางบ้าน และการทำบุญประเพณีตามฮีตสิบสอง การจัดงานประเพณีสืบต่อกันมาและถือเป็นการท่องเที่ยวภายในอำเภอ คือ
งานประจำปีกะหล่ำปลีเงินล้าน ในช่วงปลายเดือน - ปลายเดือนธันวาคมของทุกปี
งานกราบเจ้าหลวงปู่หิน เป็นพิธีสรงน้ำพระพุทธรูปศักดิ์สิทธิ์ จัดที่ตำบลหนองกุง ในวันที่ 13–19 เดือนเมษายน ของทุกปี
งานออนซอนบั้งไฟแสน กำหนดจัดที่ตำบลเหล่าดอกไม้ในช่วงเดือนพฤษภาคม ของทุกปี
งานประเพณีลอยกระทงและแข่งเรือพาย จัดที่ตำบลชื่นชมในช่วงวันลอยกระทง ของทุกปี
==สถาบันการศึกษา==
===โรงเรียน===
โรงเรียนชุมชนบ้านกุดปลาดุก
โรงเรียนชื่นชมพิทยาคาร
โรงเรียนกระบากวิทยาคาร
โรงเรียนบ้านหนองนาไร่เดียว
โรงเรียนอนุบาลชื่นชม
โรงเรียนบ้านหนองกุง
โรงเรียนบ้านหนองผักแว่น
== วัดในอำเภอชื่นชม ==
วัดใหม่ชัยมงคล ศรีสวัสดิ์
วัดธรรมรังสี
วัดชัยศรี บ้านหนองหว้า
วัดบูรพา บ้านหนองผักแว่น
== อ้างอิง ==
ชื่นชม
อำเภอกุดรัง

กุดรัง เป็นอำเภอหนึ่งของจังหวัดมหาสารคาม มีพื้นที่ใหญ่เป็นอันดับ 9 และมีประชากรมากเป็นอันดับ 10 ของจังหวัด
== ที่ตั้งและอาณาเขต ==
อำเภอกุดรังตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับอำเภอโกสุมพิสัย
ทิศตะวันออก ติดต่อกับอำเภอบรบือ
ทิศใต้ ติดต่อกับอำเภอบรบือและอำเภอนาเชือก
ทิศตะวันตก ติดต่อกับอำเภอเปือยน้อยและอำเภอบ้านไผ่ (จังหวัดขอนแก่น)
==ประวัติ==
ท้องที่อำเภอกุดรังเดิมเป็นส่วนหนึ่งของอำเภอบรบือ ทางราชการได้แบ่งพื้นที่การปกครองออกมาตั้งเป็น กิ่งอำเภอกุดรัง ตามประกาศกระทรวงมหาดไทยลงวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอกุดรัง โดยมีผลบังคับตั้งแต่วันที่ 8 กันยายน ปีเดียวกัน
== การแบ่งเขตปกครอง ==
=== การปกครองส่วนภูมิภาค ===
อำเภอกุดรังแบ่งเขตการปกครองย่อยออกเป็น 5 ตำบล 85 หมู่บ้าน ได้แก่
{|
|-
||1.||กุดรัง||||||||(Kut Rang)||||||||16 หมู่บ้าน||
|-
||2.||นาโพธิ์||||||||(Na Pho)||||||||21 หมู่บ้าน||
|-
||3.||เลิงแฝก||||||||(Loeng Faek)||||||||15 หมู่บ้าน||
|-
||4.||หนองแวง||||||||(Nong Waeng)||||||||14 หมู่บ้าน||
|-
||5.||ห้วยเตย||||||||(Huai Toei)||||||||19 หมู่บ้าน||
|}
=== การปกครองส่วนท้องถิ่น ===
ท้องที่อำเภอกุดรังประกอบด้วยองค์กรปกครองส่วนท้องถิ่น 5 แห่ง ได้แก่
องค์การบริหารส่วนตำบลกุดรัง ครอบคลุมพื้นที่ตำบลกุดรังทั้งตำบล
องค์การบริหารส่วนตำบลนาโพธิ์ ครอบคลุมพื้นที่ตำบลนาโพธิ์ทั้งตำบล
องค์การบริหารส่วนตำบลเลิงแฝก ครอบคลุมพื้นที่ตำบลเลิงแฝกทั้งตำบล
องค์การบริหารส่วนตำบลหนองแวง ครอบคลุมพื้นที่ตำบลหนองแวงทั้งตำบล
องค์การบริหารส่วนตำบลห้วยเตย ครอบคลุมพื้นที่ตำบลห้วยเตยทั้งตำบล
== อ้างอิง ==
กุดรัง
อำเภอหนองฮี

หนองฮี เป็นอำเภอหนึ่งของจังหวัดร้อยเอ็ด
== ที่ตั้งและอาณาเขต ==
อำเภอหนองฮีตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังนี้
ทิศเหนือและทิศตะวันออก ติดต่อกับอำเภอพนมไพร
ทิศใต้ ติดต่อกับอำเภอศิลาลาด (จังหวัดศรีสะเกษ) และอำเภอโพนทราย
ทิศตะวันตก ติดต่อกับอำเภอสุวรรณภูมิ
== ประวัติ ==
ท้องที่อำเภอหนองฮีเดิมเป็นส่วนหนึ่งของอำเภอพนมไพร ทางราชการได้แบ่งพื้นที่การปกครองออกมาตั้งเป็น กิ่งอำเภอหนองฮี ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะกิ่งอำเภอหนองฮีขึ้นเป็น อำเภอหนองฮี โดยมีผลบังคับตั้งแต่วันที่ 8 กันยายน ปีเดียวกัน
== การแบ่งเขตการปกครอง ==
=== การปกครองส่วนภูมิภาค ===
อำเภอหนองฮีแบ่งเขตการปกครองย่อยออกเป็น 4 ตำบล 54 หมู่บ้าน ได้แก่

=== การปกครองส่วนท้องถิ่น ===
ท้องที่อำเภอหนองฮีประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลหนองฮี ครอบคลุมพื้นที่ตำบลหนองฮีทั้งตำบล
องค์การบริหารส่วนตำบลสาวแห ครอบคลุมพื้นที่ตำบลสาวแหทั้งตำบล
องค์การบริหารส่วนตำบลดูกอึ่ง ครอบคลุมพื้นที่ตำบลดูกอึ่งทั้งตำบล
องค์การบริหารส่วนตำบลเด่นราษฎร์ ครอบคลุมพื้นที่ตำบลเด่นราษฎร์ทั้งตำบล
== สถานศึกษา ==
ระดับมัธยมศึกษา
โรงเรียนหนองฮีเจริญวิทย์
โรงเรียนดูกอึ่งประชาสามัคคี
== ชาวอำเภอหนองฮีที่มีชื่อเสียง ==
รัชนีย์ สุทธิธรรม ผู้ประกาศข่าว
== แหล่งข้อมูลอื่น ==
เว็บไซต์องค์การบริหารส่วนตำบลเด่นราษฎร์
== อ้างอิง ==
หนองฮี
อำเภอเชียงขวัญ

เชียงขวัญ เป็นอำเภอหนึ่งของจังหวัดร้อยเอ็ด
== ที่ตั้งและอาณาเขต ==
อำเภอเชียงขวัญตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับอำเภอร่องคำ (จังหวัดกาฬสินธุ์) และอำเภอโพธิ์ชัย
ทิศตะวันออก ติดต่อกับอำเภอเสลภูมิ
ทิศใต้ ติดต่อกับอำเภอธวัชบุรี
ทิศตะวันตก ติดต่อกับอำเภอเมืองร้อยเอ็ดและอำเภอจังหาร
== ประวัติ ==
ท้องที่อำเภอเชียงขวัญเดิมเป็นส่วนหนึ่งของอำเภอธวัชบุรี ทางราชการได้แบ่งพื้นที่การปกครองออกมาตั้งเป็น กิ่งอำเภอเชียงขวัญ ตามประกาศกระทรวงมหาดไทยเมื่อวันที่ 31 มีนาคม  พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะกิ่งอำเภอเชียงขวัญขึ้นเป็น อำเภอเชียงขวัญ โดยให้มีผลบังคับตั้งแต่วันที่ 8 กันยายน ปีเดียวกัน
== การแบ่งเขตการปกครอง ==
=== การปกครองส่วนภูมิภาค ===
อำเภอเชียงขวัญแบ่งเขตการปกครองย่อยออกเป็น 6 ตำบล 66 หมู่บ้าน ได้แก่

=== การปกครองส่วนท้องถิ่น ===
ท้องที่อำเภอเชียงขวัญประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลเชียงขวัญ ครอบคลุมพื้นที่ตำบลเชียงขวัญทั้งตำบล
องค์การบริหารส่วนตำบลพลับพลา ครอบคลุมพื้นที่ตำบลพลับพลาทั้งตำบล
องค์การบริหารส่วนตำบลพระธาตุ ครอบคลุมพื้นที่ตำบลพระธาตุทั้งตำบล
องค์การบริหารส่วนตำบลพระเจ้า ครอบคลุมพื้นที่ตำบลพระเจ้าทั้งตำบล
องค์การบริหารส่วนตำบลหมูม้น ครอบคลุมพื้นที่ตำบลหมูม้นทั้งตำบล
องค์การบริหารส่วนตำบลบ้านเขือง ครอบคลุมพื้นที่ตำบลบ้านเขืองทั้งตำบล
== สถานที่ท่องเที่ยว ==
ศาลหลวงปู่เพ้าเจ้าโฮงแดง บ้านแมด ตำบลเชียงขวัญ อำเชียงขวัญ จังหวัดร้อยเอ็ด
พระธาตุศรีเชียงขวัญ พระเจ้าหมูบ หลวงปู่ฮวด วัดใหญ่ศรีมหาธาตุ บ้านพระเจ้า ตำบลพระเจ้า อำเภอเชียงขวัญ จังหวัดร้อยเอ็ด
บุ่งเชียงขวัญ
บุ่งไข่นก
กุดผือ
โครงการฝายร้อยเอ็ด
== อ้างอิง ==
เชียงขวัญ
เชียง
กิ่งอ.ชื่นชม

redirect อำเภอชื่นชม
กิ่งอ.กุดรัง

redirect อำเภอกุดรัง
กิ่งอ.หนองฮี

redirect อำเภอหนองฮี
กิ่งอ.เชียงขวัญ

redirect อำเภอเชียงขวัญ
นางฟ้าจำแลง

นางฟ้าจำแลง เป็นต้นไม้นำมาจากพม่า มีลักษณะคล้ายดอกแพงพวย เป็นไม้ล้มลุก รูปทรงพุ่มสวย เปลือกต้นเรียบ สีออกน้ำตาลเข้ม สูงราว 40-60 ซม. ใบ เป็นเดี่ยว ออกเรียงสลับตามกิ่งและต้น รูปทรงรี กว้างราว 2-3 ซม. ยาว 3-4 ซม. โคนใบสอบ ปลายใบแหลมมีติ่ง ขอบใบหยักแบบใบเลื้อย มีเส้นแขนงใบ 6-9 คู่  ดอก ออกเป็นช่อที่ปลายกิ่ง หรือปลายยอด มี 2-5 ดอก ดอกบานมี 5 กลีบ ในแต่ละกลีบมีตั้ง 1-3 สี คือ ขาว แดง บานเย็น ปลายกลีบกลมมน ขอบกลีบเรียบ ออกดอกทั้งปีแต่ไม่มีผล
== อ้างอิง ==
http://www.komchadluek.net/2007/08/22/b005_120467.php?news_id=120467
ไม้ดอกไม้ประดับ
ฟรีแอนด์อีซี

ฟรี แอนด์ อีซี่  เป็นซิงเกิลที่ 26 ของอายูมิ ฮามาซากิ  วางจำหน่ายที่ญี่ปุ่นเมื่อวันที่ 24 เมษายน พ.ศ. 2545  ในวันแรกซิงเกิล "Free & Easy" เปิดตัวที่อันดับที่ 2  โดยมีซิงเกิล "Feel fine!" ของมาอิ คุรากิเปิดตัวที่อันดับที่ 1  แต่หลังจากนั้นซิงเกิล "Free & Easy" ก็ขึ้นมาอยู่ที่อันดับที่ 1 ตลอดทั้งสัปดาห์
ซิงเกิล Free & Easy แสดงให้เห็นถึงการเปลี่ยนแปลงครั้งใหญ่ของอายูมิ ฮามาซากิ  ถึงแม้ว่าซีดีซิงเกิลของเธอจะมีเพลงรีมิกซ์  แต่ซิงเกิลนี้กลับมีเพลงรีมิกซ์น้อยกว่าซิงเกิลอื่นๆของเธอ
== รายชื่อเพลง ==
Free & Easy "Original Mix"
Naturally "dolly remix"
still alone "Warp Brothers Extended Mix"
Free & Easy "Original Mix -Instrumental-"
== ชาร์ต ==
ออริกอนชาร์ต (ในญี่ปุ่น)
== แหล่งข้อมูลอื่น ==
ข้อมูลของเอเว็กซ์ แทร็กซ์ 
ข้อมูลของออริกอน
ซิงเกิลในปี พ.ศ. 2545
เพลงญี่ปุ่น
เพลงของอายูมิ ฮามาซากิ
ซิงเกิลอันดับที่ 1 ออริกอนชาร์ต
เดย์เบรก

เดย์เบรก  เป็นซิงเกิลที่ 25 ของอายูมิ ฮามาซากิ  วางจำหน่ายที่ญี่ปุ่นเมื่อวันที่ 6 มีนาคม พ.ศ. 2545  แม้ว่าจะมีการปรับปรุงให้มีจังหวะที่ช้าขึ้นกว่าในอัลบั้ม I am...  แต่ก็เป็นซิงเกิลที่ทำขึ้นมาหลังอัลบั้ม I am... วางจำหน่าย  และมีเพลงรีมิกซ์มากที่สุดในบรรดาซิงเกิลทั้งหมดของเธอ  และเป็นซิงเกิลสุดท้ายที่มีเพลงรีมิกซ์มากถึง 10 เพลง  โดยซิงเกิลต่อๆมาของเธอจะมีเพลงอยู่ประมาณ 4-6 เพลง (ยกเว้น ซิงเกิล No way to say)
ซึ่งเพลง Daybreak "HΛL's Mix 2002" ถูกนำมาใช้ประกอบโฆษณากล้องดิจิตอล Lumix ของพานาโซนิคที่อายูมิเป็นพรีเซ็นเตอร์
ถึงแม้ว่าซิงเกิลนี้จะไม่ประสบความสำเร็จเหมือนซิงเกิลของเธอที่ผ่านๆมา  แต่ก็สามารถทำยอดขายได้มากกว่า 200,000 แผ่น  แต่ก็สามารถเปิดตัวในอันดับที่ 2 ขอออริกอนชาร์ต  และติดอันดับที่ 57 ของออริกอนชาร์ตประจำปี 2002 อีกด้วย
== รายชื่อเพลง ==
Daybreak "HΛL's Mix 2002"
no more words "BRENT MINI'S ROTARY MIX"
I am... "night clubbers mix"
no more words "nicely nice remix"
I am... "Ram's Special 11Days Mix"
no more words "turn up the break mix"
I am... "Huge Faily tAle mix"
no more words "Laugh & Peace Mix"
Daybreak "HΛL's Mix 2002 -Instrumental-"
opening Run "JK's extended mix"
== ชาร์ต ==
ออริกอนชาร์ต (ในญี่ปุ่น)
== แหล่งข้อมูลอื่น ==
ข้อมูลของเอเว็กซ์ แทร็กซ์ 
ข้อมูลของออริกอน
ซิงเกิลในปี พ.ศ. 2545
เพลงญี่ปุ่น
เพลงของอายูมิ ฮามาซากิ
เน็ตบีนส์

เน็ตบีนส์ (NetBeans) เป็นเครื่องมือสำหรับนักโปรแกรมเมอร์ที่จะใช้พัฒนา Application ด้วยภาษาจาวา ในปี ค.ศ. 1998 ได้มีกลุ่มนักศึกษา "rock solid software" ได้พัฒนาซอฟต์แวร์ขึ้นมาตัวหนึ่ง ที่จะใช้ในการพัฒนา Application ด้วยภาษาจาวา เป็นโปรเจกต์นักศึกษา โดยตั้งชื่อว่า NetBeans และได้เผยแพร่ให้โปรแกรมเมอร์และบุคคลทั่วไปนำไปใช้งานได้ฟรีในรูปแบบ Opensource software ต่อมาในปี ค.ศ. 2000 บริษัทซัน ไมโครซิสเต็มส์ ผู้พัฒนาภาษาจาวา ได้เข้ามาเป็นผู้สนับสนุนหลักในการพัฒนา NetBeans และได้ทำออกมาในรูปของ Opensource software โดยผู้ใช้งานไม่จำเป็นที่จะต้องเสียเงิน เพื่อซื้อมาใช้งาน และยังได้เปิดเผย Soure code ให้ผู้สนใจและนักพัฒนานำไปดัดแปลง แก้ไข ตามกฎของ Opensource ปัจจุบันมีนักโปรแกรมเมอร์ทั่วโลกต่างช่วยกันพัฒนา NetBeans ให้มีความสามารถสูงยิ่งขึ้น
ปัจจุบัน NetBeans IDE ได้รับความนิยมมากยิ่งขึ้น และได้รับการพัฒนาให้มีความสามารถสูงยิ่งขึ้นเรื่อยๆ นอกจากจะใช้ในการพัฒนา Application ด้วยภาษาจาวาแล้ว ยังสามารถพัฒนาอื่นๆได้อีกหลากหลายโดยติดตั้งโปรแกรมเสริม (Add-on) ได้จากเว็บไซต์ หรือผ่านตัวอัปเดตเซนเตอร์ (Update Center) ของ NetBeans เช่น ภาษาซี/ซีพลัสพลัส (C/C++), Ruby, UML, SOA, Web Application, Java EE, Mobility(Java ME), Java FX, Java Script, PHP เป็นต้น ในเวอร์ชัน 6.0 เป็นต้นไปมีการรวมโปรแกรมเสริมต่างๆที่สำคัญเข้าในตัวติดตั้งของ NetBeans โดยสามารถเลือกติดตั้งได้ภายหลัง
== อ้างอิง ==
ประวัติเน็ตบีนส์
== แหล่งข้อมูลอื่น ==
www.netbeans.org
เครื่องมือเขียนโปรแกรม
แพลตฟอร์มจาวา
พี่น้องของเจนนี่

พี่น้องของเจนนี่ปรากฏตัวครั้งแรกใน Season 1   ตอน  “Sibling Tsunami” ทั้งหมดเป็นตัวการ์ตูนจากเรื่อง My Life as a Teenage Robot
เดิมเจนนี่ไม่รู้มาก่อนว่าตัวเองมีพี่น้อง  แต่ในตอนนี้เป็นตอนที่เจนนี่ได้เข้าไปในห้องเก็บของและได้เจอห้องเก็บหุ่นยนต์โดยบังเอิญ  เธอได้พบกับ XJ รุ่นอื่นๆ ในห้องนั่น  จากนั้นเธอก็ทำการเปิดเครื่อง XJ ทุกตัว
จริงๆแล้ว XJ ตั้งแต่ 1-8 เป็นหุ่นยนต์ที่  ดร.เวกแมน สร้างมาก่อนเจนนี่  ทั้งหมดเป็นแค่รุ่นทดลอง  ไม่มีความสมบูรณ์  ดร.เวกแมน จึงนำไปเก็บไว้   แต่เจนนี่แอบเปิดเครื่องโดยที่ ดร.เวกแมน ไม่รู้
ถึงเจนนี่จะเกิดมาหลังสุด  แต่เธอถือว่าตัวเองเป็นพี่  ยกเว้น XJ-8  ที่ตัวใหญ่กว่า แข็งแรงกว่า  จึงถือว่าเจนนี่เป็นน้อง
== รายชื่อ นิสัย และความสามารถ ==
=== XJ-1 ===

เธอเป็นหุ่นทารก  มีขนาดเล็กเท่าเด็ก  พูดไม่ได้ เสียงเป็นเสียงของทารก  ความสามารถของเธอคือ พ่นน้ำมันออกจากปาก ซึ่งน้ำมันนี้ยังเหนียวพอที่จะประสานคอนกรีตที่แตกเข้าด้วยกันได้  แต่ว่าเธอมีนิสัยขี้งอแงตามประสาเด็กทารก  เวลาร้องไห้จะมีน้ำมันออกจากตาแทนน้ำตา
=== XJ-2 ===
เธอเป็นหุ่นยนต์ขนาดเล็ก สูงเกือบเท่าเอวเจนนี่  พูดไม่ได้ (แต่เปล่งเสียงได้)    มีความสามารถพ่นลำแสงออกจากปาก  ลำแสงที่ว่านี้สามารถทำลายวัตถุอื่นๆได้  และยังช่วยเชื่อมเหมือนเครื่องเชื่อมเหล็กด้วย   เธอมีนิสัยชอบสะอึก พอสะอีกทีไรต้องพ่นลำแสงออกทุกที  เล่นเอาคนรอบข้างพากันเดือดร้อนไปหมด
=== XJ-3 ===

เธอเป็นหุ่นขนาดเล็ก สูงประมาณเข่าของเจนนี่  พูดไม่ได้เลย (เพราะหัวทั้งหัวมีแต่ตา)   เธอไม่มีความสามารถพิเศษอะไรนอกจากทำหน้าที่ตรวจสอบงานที่ XJ ตัวอื่นทำไว้เท่านั้น   นอกจากนี้ส่วนต่างๆในร่างกายของเธอยังหลุดง่ายอีกด้วย  แต่ถึงจะไม่มีความสามารถพิเศษอะไร แต่เธอก็สามารถแปลงร่างเป็นกำแพงร่วมกับ XJ ตัวอื่นได้
=== XJ-4 ===

เธอเป็นหุ่นขนาดพอๆกับเจนนี่    มี 4 แขน  พูดได้  มีนิสัยจู้จี้  ขี้บ่น  ชอบทำความสะอาด  เห็นอะไรสกปรกไม่ได้ต้องไปทำความสะอาด   ความสามารถของเธอนอกจากนี้ก็ไม่มีอะไรมาก   ในตอน Sibling Tsunami  เธอทำหน้าที่ฉาบปูนเขื่อนที่กำลังแตก
=== XJ-5 ===

เธอเป็นหุ่นที่มีแต่หัว ไม่มีแขนขา  แต่มีปากให้พูด   ใช้ไอพ่นในการลอยตัว  เธอเป็นประเภทช่างติ  ปากมาก  คอยทำหน้าที่กำกับการทำงานของ XJ ตัวอื่น
=== XJ-6 ===

เธอเป็นหุ่นมีความสูงขนาดเท่าคน  มีแขนแค่ข้างเดียว  แต่มีขาถึง 3 ขา   มีนิสัยขี้ใจน้อย  ครั้งหนึ่งเธอเคยพูดหาว่าแบรดคิดว่าเจนนี่น่ารักกว่าเธอ
=== XJ-7 ===

เธอเป็นหุ่นสูงเท่าคน  ไม่มีขา  แต่มีล้อตะขาบแทน    มีนิสัยซึมเศร้าตลอดเวลา  เซ็งไปหมดทุกอย่าง คิดว่าตัวเองไม่มีค่าอะไร   ฉะนั้นหน้าตาถึงออกมาเศร้าอยู่เสมอ
=== XJ-8 ===

เธอเป็นหุ่นที่ตัวสูงและตัวใหญ่ที่สุดในบรรดาพี่น้อง   เสียงของเธอทุ้มเหมือนเสียงผู้ชาย   เพราะความที่ตัวใหญ่ที่สุด เธอจึงถือว่าตัวเองเป็นพี่ของเจนนี่    ความสามารถของเธอคือพละกำลังที่มหาศาล  เธอจึงมีประโยชน์ในการช่วยเหลือคนอื่นมาก  แต่ว่าเธอไม่ค่อยรู้อะไรเกี่ยวกับโลกหรือมนุษย์มากนัก  บ้างครั้งก็เกิดเข้าใจผิด แล้วไปทำให้คนอื่นเดือดร้อน
ตัวละครในจักรกลสาวใส ใจวัยทีน
ตัวละครที่เป็นหุ่นยนต์
My Life as a Teenage Robot
ต่อเยอรมัน

ต่อเยอรมัน (German wasp หรือ European wasp, Vespula germanica) เป็นต่อที่พบได้มากในซีกโลกเหนือ เป็นสัตว์พื้นเมืองของทวีปยุโรป, แอฟริกาเหนือ และในเขตร้อนของทวีปเอเชีย ภายหลังได้กระจายเข้าไปในภูมิภาคอื่น และอาศัยเป็นถิ่นที่อยู่ถาวร ในหลายพื้นที่ เช่น ทวีปอเมริกาเหนือ, ทวีปออสเตรเลีย และ ประเทศนิวซีแลนด์ ต่อเยอรมันจัดอยู่ในวงศ์(Vespidae) บางครั้งเข้าใจผิดว่าเป็นต่อกระดาษ เพราะมันสร้างรังด้วยวัสดุเหมือนกระดาษสีเทา ซึ่งความจริงแล้ว ต่อกระดาษนั้นจัดอยู่ในวงศ์ย่อย(Polistinae) ในอเมริกาเหนือ เรียกต่อพวกนี้ว่า ต่อเสื้อคลุมเหลือง (yellowjacket)
== แหล่งข้อมูลอื่น ==
Ohio State University Yellowjacket fact sheet
Harvard University fact sheet on yellowjackets 
Differences between Yellowjackets and Hornets 
สัตว์ขาปล้อง
ย
สกุลเจินจูฉ่าย

สกุลเจินจูฉ่าย (珍珠菜, 真珠菜)  ภาษาจีนแต้จิ๋วเรียกเตียวจูฉ่าย เป็นคนละชนิดกับจิงจูฉ่ายที่ชาวจีนแต้จิ๋วนิยมนำไปใส่ในเกาเหลาเลือดหมูเป็นกลุ่มพืชสกุล Lysimachia ถือเป็นสมุนไพรจีน เการแพทย์แผนจีนโบราณถือว่าผักชนิดนี้มีคุณสมบัติเป็นยาเย็น(หยิน)มีรสขม ลักษณะต้นขึ้นเป็นกอคล้ายต้นใบบัวบก เจริญงอกงามในที่แดดรำไร ชื้น ดินโปร่งแต่ไม่แฉะ
== อ้างอิง ==
ผัก
สมุนไพร
วงศ์ข้าวสารหลวง
ผักกินใบ
เทวสถาน

เทวสถาน หรือ เทวาลัย คือศาสนสถานซึ่งก่อสร้างเพื่อเป็นที่สมมุติว่าเป็นที่ประทับของเทพเจ้าหรือเทวดา
เทวสถาน ในประเทศไทยหรือประเทศในแถบเอเชียอาคเนย์ มักเป็นโบสถ์พราหมณ์ สิ่งก่อสร้างที่ปรากฏมักเป็นปราสาทหิน ปรางค์ หรือวัดในศาสนาพราหมณ์-ฮินดู
เทวสถาน ในต่างประเทศอื่น ๆ จะเป็นศาสนสถานซึ่งก่อสร้างเพื่อบูชาเทพเจ้าตามลัทธิความเชื่อของประเทศเหล่านั้น เช่น วิหารพาร์เธนอน ในประเทศกรีซ สร้างขึ้นเพื่อบูชาและสักการะเทพเจ้ากรีก, วิหารลักซอร์ ในประเทศอียิปต์ สร้างขึ้นเพื่อบูชาเทพเจ้าอียิปต์โบราณ
== สมุดภาพ ==
ภาพ:Egypt.LuxorTemple.06.jpg|วิหารลักซอร์ ประเทศอียิปต์
ภาพ:Angkor wat temple.jpg|นครวัด กัมพูชา
ภาพ:Phraviharngopura.jpg|โคปุระแห่งที่ 3 ปราสาทเขาพระวิหาร กัมพูชา
ภาพ:Place PhnomrungPrasat.jpg|ปราสาทพนมรุ้ง ไทย
ภาพ:Ac.parthenon5.jpg|วิหารพาร์เธนอน กรีซ
 
สถาปัตยกรรมในทางศาสนา
ปั๊ก

ปั๊ก (Pug) เป็นสุนัขพันธุ์เล็ก มีร่างกายเล็กปานกลาง มีหน้าสั้นและย่น ใบหูพับตก  และมีขนสั้นเกรียน หางมีลักษณะ บิดเป็นเกลียวชี้ขึ้นม้วนจนเป็นวงติดกับบั้นเอว ถ้าหากหางม้วนได้ถึงสองตลบก็จัดว่าเป็นลักษณะที่สวยสมบูรณ์ทีสุด หายใจและกรนเสียงดัง
ปั๊ก เป็นสุนัขที่ถูกผสมพันธุ์ออกมา จนได้สัดส่วนรูปร่างที่กระทัดรัดเป็นสี่เหลี่ยมจัตุรัส ตัน และมีกล้ามเนื้อที่แข็งแรง หัวมีลักษณะเป็นสี่เหลี่ยมจัตุรัสเชิดขึ้นเล็กน้อย ตากลมยื่นออกมาแลดูอ่อนโยน มีสีดำเป็นประกาย หูสั้นตกลงข้างหัวมีความนุ่มคล้ายกำมหยี่ คอสันโค้งเล็กน้อย หางชี้ขึ้นด้านบนม้วนเป็นวงจนติดบั้นเอว ถ้าหากหางม้วนได้ถึงสองตลบก็จะจัดว่าเป็นลักษณะที่สวยงามที่สุด ขาหน้าเหยีดตรง มีขนสั้นละเอียดเป็นประกาย มีสีเหลื่องแอพพริค็อด มี Marking สีดำที่หน้าและใบหู
ปั๊กเป็นที่นิยมเลี้ยงกันมาก ปั๊กเป็นสุนัขที่มีนิสัยน่ารัก น่าเลี้ยงอีกต่างหาก ถึงหน้าตาเขาจะดูเหมือนคิดมากไปหน่อยถ้าได้ลองเลี้ยงแล้วจะหลงใหลโดยไม่รู้ตัว เพราะความอ่อนโยนของมัน ข้อควรระวังในการเลี้ยงคือสภาพอากาศที่ร้อนปั๊กจะทนไม่ค่อยจะได้ ถ้าทนไม่ไหวอาจเป็นลมแดดได้ และถ้าอากาศเย็นควรให้อยู่ในที่อุ่น ๆ หรือหาเสื้อมาสวมให้เพื่อป้องกันไม่ให้เป็นหวัด
== อ้างอิง ==
พันธุ์สุนัขที่มีต้นกำเนิดในประเทศจีน
พันธุ์สุนัข
พันธุ์สุนัขโลก
สุนัขพันธุ์เล็ก
สัตว์ที่พบในประเทศจีน
พูเดิล

พูเดิล (Poodle) มีถิ่นกำเนิดในประเทศฝรั่งเศสและเยอรมนี พูเดิลเป็นสุนัขที่มีร่างกายเล็ก มีขนสั้นปุกปุย หยิกเล็กน้อย พูเดิลมีสีได้หลายสี รวมถึงสีดำ สีขาว สีแดง สีน้ำตาลแอพริคอท สีเงิน และสีน้ำตาล บางตัวอาจมีสีแต้มได้ แต่ไม่สามารถส่งเข้าประกวดใน American Kennel Club (AKC),  Canadian Kennel Club (CKC) หรือFederation Cynologique Internationale (FCI) อย่างไรก็ตาม สามารถประกวดใน United Kennel Club (UKC) และการประกวดความสามารถได้
สุนัขพูเดิลเป็นสุนัขที่ต้องเลี้ยงไว้ภายในบ้านและไม่ควรปล่อยออกนอกบ้าน เพราะอาจจะถูกรถเหยียบทับตายได้ หรือสุนัขจรจัดตัวอื่นกัดรุมทำร้ายได้
สุนัขพูเดิลที่มีนิสัยชอบเห่าเสียงดัง เห่าเก่ง หอนเก่งกว่าสุนัขพันธุ์ซือจื่อหรือชิสุห์ มากกว่าสุนัขสายพันธุ์อื่นๆ
พันธุ์สุนัขที่มีต้นกำเนิดในประเทศเยอรมนี
พันธุ์สุนัขที่มีต้นกำเนิดในประเทศฝรั่งเศส
พูเดิล
พันธุ์สุนัขโลก
สุนัขพันธุ์เล็ก
สัตว์ที่พบในประเทศฝรั่งเศส
สัตว์ที่พบในประเทศเยอรมนี
สุนัขประจำชาติ
อะซองอีสบอร์น

อะซองอีสบอร์น  เป็นซิงเกิลพิเศษของอายูมิ ฮามาซากิ  และเคย์โกะวงโกลบ์ จากอัลบั้ม
ไฮเปอร์ลิงก์

การเชื่อมโยงหลายมิติ  หรือ ไฮเปอร์ลิงก์ (hyperlink) นิยมเรียกโดยย่อว่า ลิงก์ (link) คือคำหรือวลีต่าง ๆ ที่ปรากฏอยู่ในเอกสารข้อความ ใช้สำหรับเปิดเอกสารอื่นที่เชื่อมโยงด้วยวิธีการคลิกลงบนคำหรือวลีนั้น โดยเฉพาะกับเว็บเพจซึ่งจะทำงานบนเว็บเบราว์เซอร์ ข้อความที่เป็นลิงก์มักจะปรากฏเป็นสีหรือรูปแบบที่โดดเด่นกว่าข้อความรอบข้าง ผู้ใช้งานอินเทอร์เน็ตสามารถคลิกบนลิงก์เพื่อเปลี่ยนหน้าไปยังเว็บเพจที่กำหนดไว้ แทนที่จะพิมพ์ในแถบที่อยู่ของเว็บเบราว์เซอร์โดยตรง
ไฮเปอร์ลิงก์สามารถใช้เป็นการอ้างอิงภายในเอกสารข้อความหลายมิติ นอกจากนี้การคลิกบนลิงก์อาจเป็นการเรียกใช้งานสคริปต์ที่เขียนไว้โดยผู้พัฒนาเว็บก็ได้
== เอชทีเอ็มแอล ==
เมื่อกล่าวถึงลิงก์ ความหมายโดยนัยคือลิงก์ที่ปรากฏในเอกสารเอชทีเอ็มแอลซึ่งพบได้มากมายบนอินเทอร์เน็ต ลิงก์ในเอชทีเอ็มแอลสร้างขึ้นจากแท็ก  (ย่อมาจาก anchor) โดยมีแอตทริบิวต์ href (ย่อมาจาก hypertext reference ) เป็นตัวชี้แหล่งในอินเทอร์เน็ต (URL) ข้อความที่อยู่ระหว่างกลางแท็กเปิดและปิดจะกลายเป็นข้อความที่สามารถคลิกได้ และทำให้เว็บเบราว์เซอร์เปิดยูอาร์แอลตามที่กำหนดไว้ใน href ตัวอย่างเช่น
=== พฤติกรรมในเว็บเบราว์เซอร์ ===
เว็บเบราว์เซอร์จะแสดงผลไฮเปอร์ลิงก์ในลักษณะที่แตกต่างจากข้อความรอบข้าง เช่นอาจจะด้วยสีสัน แบบอักษร หรือการตกแต่งอื่น ๆ ที่ต่างออกไป ซึ่งสามารถปรับแต่งได้ด้วยแคสเคดดิงสไตล์ชีตส์ (SS) เพื่อบ่งบอกผู้ใช้ว่าข้อความใดเป็นลิงก์ที่คลิกได้ เมื่อนำเมาส์ไปวางไว้เหนือลิงก์ ตัวชี้ตำแหน่งจะปรากฏเป็นรูปมือกำลังชี้ มียูอาร์แอลหรือคำอธิบายอื่นปรากฏที่แถบสถานภาพ และตัวลิงก์อาจมีการเปลี่ยนลักษณะไปขึ้นอยู่กับสไตล์ชีต
ปกติแล้วการคลิกลิงก์ธรรมดาจะเปิดหน้าเว็บในเฟรมหรือหน้าต่างเดิมของเว็บเบราว์เซอร์ สำหรับบางโปรแกรม เช่นอินเทอร์เน็ตเอกซ์พลอเรอร์และมอซิลลา ไฟร์ฟอกซ การกด  พร้อมกับคลิกบนลิงก์จะเป็นการเปิดหน้าเว็บในหน้าต่างใหม่ และการกด  พร้อมกับคลิกจะเป็นการเปิดหน้าเว็บบนแท็บใหม่ในหน้าต่างเดิม ผู้พัฒนาเว็บที่ต้องการให้เปิดในเฟรมหรือหน้าต่างที่เจาะจง จะใส่แอตทริบิวต์ target เพิ่มลงไปในแท็กลิงก์ โดยกำหนดค่าเป็น "_blank" สำหรับการเปิดในหน้าต่างใหม่หรือแท็บใหม่  หรือระบุเป็นชื่อเฟรมที
== อ้างอิง ==
ข้อความหลายมิติ
เวิลด์ไวด์เว็บ
ด่ง

ด่ง (đồng) คือหน่วยเงินของเวียดนามที่ใช้ในประเทศเวียดนาม
== เงินที่ใช้ในปัจจุบัน ==
รูปแบบที่ใช้มีทั้งเหรียญและธนบัตร (ปัจจุบันประเทศเวียดนามไม่มีการใช้เหรียญแล้ว) โดยมีราคา
เหรียญ  มีราคา 200 ด่ง 500 ด่ง 1,000 ด่ง 2,000 ด่ง และ 5,000 ด่ง
ธนบัตร มีราคา 100 ด่ง 200 ด่ง 500 ด่ง 1,000 ด่ง 2,000 ด่ง 5,000 ด่ง 10,000 ด่ง 20,000 ด่ง  50,000 ด่ง  100,000 ด่ง  200,000 ด่ง และ 500,000 ด่ง
อัตราแลกเปลี่ยน 1 ดอลลาร์สหรัฐ = 22,751 ด่ง และ 1 หยวน = 3,552 ด่ง และ 1 บาท = 684 ด่ง (ณ วันที่ 30 ต.ค. 2564)
== แหล่งข้อมูลอื่น ==
ประวัติอัตราแลกเปลี่ยนเงินด่ง 
ประเทศเวียดนาม
ประเทศเวียดนาม
เกรตเดน

เกรตเดน (Great Dane หรือ German Mastiff หรือ Danish Hound; Deutsche Dogge)  เป็นสุนัขพันธุ์ใหญ่มีถิ่นกำเนิดในประเทศเยอรมนี ลักษณะพิเศษคือ มีโครงร่างใหญ่โตและในบรรดาสุนัขพันธุ์ใหญ่จัดว่าเกรตเดนเป็นสุนัขที่มีความสูงมากที่สุด (วัดจากเท้าถึงไหล่) มีแก้มย้อย ลำตัวผอมเพรียว ด้วยนิสัยที่รักสงบจึงถูกขนานนามว่า "ยักษ์ใหญ่ใจดี"
เกรตเดนมีลักษณะสง่างาม รูปร่างใหญ่โตแข็งแรง มีมัดกล้ามเนื้อที่สวยงาม น้ำหนักของเพศผู้ประมาณ 54-90 กก. ส่วนเพศเมียหนักประมาณ 45-68 กก. ความสูงโดยประมาณ 76-100 ซม. ลักษณะขนสั้นเกรียนติดหนัง เส้นเล็ก นิ่ม เป็นเงา สีขนมีตั้งแต่แบบสีลูกวัว (Fawn) ลายเสือ (Brindle) สีบลู (Blue) สีดำ (Black) สีฮาเลควิน (Harlequin) หรือสีบอสตัน (Bostons) ส่วนสีอื่น ๆ นอกจากนี้ไม่เป็นที่ยอมรับในการประกวดสุนัข มีอายุขัยประมาณ 7-10 ปี
== ที่บันทึกในกินเนสส์บุ๊ก ==
ปี 2004  สุนัขชื่อ "กิ๊บสัน" (Gibson) สี Harlequin วัดความสูงได้ 107 ซม. (42.6นิ้ว) รัฐแคลิฟอร์เนียสหรัฐอเมริกา เสียชีวิตเมื่อเดือนสิงหาคม 2009
พฤศจิกายน ปี 2009 สุนัขชื่อ "ไททัน" (Titan) สีขาว วัดความสูงได้ 107.3 ซม. (42.2 นิ้ว) สหรัฐอเมริกา
กุมภาพันธ์ ปี 2010  สุนัขชื่อ "ไจแอนท์ จอร์จ" (Giant George) สี Blue วัดความสูงได้ 109 ซม. (43นิ้ว)  รัฐแอริโซนา สหรัฐอเมริกา
พันธุ์สุนัขที่มีต้นกำเนิดในประเทศเยอรมนี
พันธุ์สุนัข
พันธุ์สุนัขโลก
สัตว์ที่พบในประเทศเยอรมนี